**ΔΙΑΡΘΡΩΣΗ / ΔΟΜΗ ΤΗΣ ΕΡΓΑΣΙΑΣ**

**ΠΡΩΤΗ ΕΝΟΤΗΤΑ :**

**Α. Το αντικείμενο της δικαστικής διαφοράς / αντιδικίας**

Σημείωση: Στην ενότητα αυτή θα παρουσιάσετε την προσβαλλόμενη (ή τις προσβαλλόμενες) διοικητική πράξη, το περιεχόμενο της, σε τι δηλαδή αναφέρεται, ποιος την εξέδωσε και τα διάδικα / αντίδικα μέρη (αιτούντες, δηλαδή τους ασκήσαντες την αίτηση ακυρώσεως από τη μια και το καθ’ ου πρόσωπο από την άλλη, ήτοι αυτό που εξέδωσε την προσβαλλόμενη πράξη). Εάν υπάρχει και Παρεμβαίνων θα αναφέρεται και αυτόν και υπέρ ποίου παρεμβαίνει στη δίκη (Παρέμβαση επιτρέπεται μόνον υπέρ του καθ’ ου / των καθ’ ων όχι υπέρ των αιτούντων).

**ΔΕΥΤΕΡΗ ΕΝΟΤΗΤΑ**

**Β. Παρουσίαση και ανάλυση των ακυρωτικών λόγων**

Σημείωση: Στην ενότητα αυτή θα παρουσιάσετε τους λόγους για τους οποίους οι αιτούντες ζητούν την ακύρωση της προσβαλλόμενης πράξης (ή των προσβαλλόμενων πράξεων). Τους λόγους αυτούς θα τους παρουσιάστε έναν ΄- έναν (εάν τυχόν είναι πολλοί μπορείτε να παρουσιάσετε τους βασικότερους). Στην παρουσίαση αυτή θα αναφέρετε και την επιχειρηματολογία που προκύπτει ότι οι αιτούντες χρησιμοποίησαν για να γίνει δεκτός ο κάθε ακυρωτικός λόγος.

**ΤΡΙΤΗ ΕΝΟΤΗΤΑ**

**Γ. Η κρίση του δικαστηρίου επί των ακυρωτικών λόγων**

Σημείωση: Στην ενότητα αυτή θα παρουσιάσετε τους ειδικότερους λόγους για τους οποίους κάθε ακυρωτικός λόγος έγινε ή δεν έγινε δεκτός από το δικαστήριο. Θα παρουσιάσετε δηλαδή αναλυτικά τη θέση που έλαβε το δικαστήριο επί εκάστου ακυρωτικού λόγου, δέχτηκε ή δεν δέχτηκε τον κάθε λόγο και γιατί.

**ΤΕΤΑΡΤΗ ΕΝΟΤΗΤΑ**

**Δ. Η απόφανση του δικαστηρίου**

Σημείωση: Στην ενότητα αυτή θα παρουσιάσετε την απόφανση του δικαστηρίου και ενδεχομένως μια προσωπική σας άποψη εν γένει για την υπόθεση και την απόφαση του δικαστηρίου (θεωρείτε ορθή την απόφαση; έχετε κάποια κριτική να κάνετε σε αυτήν κ.λπ.).

**Ο Υπεύθυνος του μαθήματος**

**ΜΑΡΙΟΣ ΧΑΪΝΤΑΡΛΗΣ**